CELEX: 32017D0029
Language: da
Date: 2017-09-22 00:00:00
Title: Den Europæiske Centralbanks afgørelse (EU) 2017/2080 af 22. september 2017 om ændring af afgørelse ECB/2010/9 om adgang til og brug af visse TARGET2-data (ECB/2017/29)

14.11.2017   
               
               
                  DA
               
               
                  Den Europæiske Unions Tidende
               
               
                  L 295/86
               
            DEN EUROPÆISKE CENTRALBANKS AFGØRELSE (EU) 2017/2080
      af 22. september 2017
      om ændring af afgørelse ECB/2010/9 om adgang til og brug af visse TARGET2-data (ECB/2017/29)
      STYRELSESRÅDET FOR DEN EUROPÆISKE CENTRALBANK HAR —
      under henvisning til traktaten om Den Europæiske Unions funktionsmåde, særlig artikel 127, stk. 2, første og fjerde led,
      under henvisning til statutten for Det Europæiske System af Centralbanker og Den Europæiske Centralbank, særlig artikel 3.1, første og fjerde led, og artikel 22, og
      ud fra følgende betragtninger:
      
                  (1)
               
               
                  Retningslinje ECB/2012/27 (1) opretter TARGET2 (Trans-European Automated Real-time Gross settlement Express Transfer system).
               
            
                  (2)
               
               
                  TARGET2 fungerer på grundlag af en fælles teknisk platform, benævnt Single Shared Platform, der drives af Deutsche Bundesbank, Banque de France og Banca d'Italia. Det er juridisk struktureret som en flerhed af realtids-bruttoafviklingssystemer, som hver udgør en komponent i TARGET2, der drives af en centralbank i Eurosystemet. Retningslinje ECB/2012/27 samordner reglerne for komponenterne i TARGET2 i størst muligt omfang.
               
            
                  (3)
               
               
                  Styrelsesrådet for Den Europæiske Centralbank (ECB) vedtog afgørelse ECB/2010/9 (2).
               
            
                  (4)
               
               
                  TARGET2-data på transaktionsniveau er nødvendige for at udføre analyser vedrørende makrotilsyn, finansiel stabilitet, finansiel integration, markedsoperationer, pengepolitiske funktioner og Den Fælles Tilsynsmekanisme. Dataene er også nødvendige for at dele de aggregerede resultater af disse analyser. Anvendelsesområdet for afgørelse ECB/2010/9 skal derfor udvides med henblik på at tillade adgang til dataene til disse formål.
               
            
                  (5)
               
               
                  Markedsinfrastrukturrådet (MIB) er ansvarlig for operationelle aktiviteter på området for Eurosystemets markedsinfrastrukturer. MIB er også ansvarlig for nye initiativer og projekter vedrørende markedsinfrastruktur, herunder både den funktionelle og operationelle forvaltning af TARGET2 og TARGET2-Securities, som det har fået mandat fra Styrelsesrådet. Komitéen for Markedsinfrastruktur og Betalinger (MIPC) er ansvarlig for at koordinere tilsynet med betalingssystemer, herunder koordineringen af tilsynet med TARGET2. For så vidt angår TARGET2-Securities (T2S) og TARGET2 bidrager MIPC også til ledelsens opgaver på niveau 1i overensstemmelse med retningslinje ECB/2012/27. MIB og MIPC overtager de opgaver, der er overdraget til Komitéen for Betalings- og Afviklingssystemer i henhold til afgørelse ECB/2010/9 —
               
            VEDTAGET DENNE AFGØRELSE:
      Artikel 1
      Ændringer
      Afgørelse ECB/2010/9 ændres som følger:
      
                  1)
               
               
                  Artikel 1 erstattes af følgende:
                  »Artikel 1
                  1.   Centralbankerne skal have adgang til data på transaktionsniveau udtrukket fra alle deltagere i alle TARGET2-komponenter med henblik på at sikre den effektive funktion af TARGET2 og overvågningen heraf. Centralbankerne kan også tilgå dataene med henblik på at foretage de analyser, som er nødvendige for makrotilsyn, finansiel stabilitet, finansiel integration, markedsoperationer, pengepolitiske funktioner og Den Fælles Tilsynsmekanisme, i overensstemmelse med uafhængighedsprincippet.
                  2.   Adgang til dataene, der henvises til i stk. 1, og deres anvendelse i forbindelse med kvantitative analyser og numeriske simulationer, begrænses til følgende:
                  
                              a)
                           
                           
                              for at sikre TARGET2's effektive funktion og overvågningen heraf, henholdsvis en medarbejder og op til tre suppleanter separat for både driften og overvågningen af TARGET2. De ansatte og deres stedfortrædere skal være ansatte, som er beskæftiget med driften af TARGET2 og med overvågning af markedsinfrastruktur
                           
                        
                              b)
                           
                           
                              for alle andre analyser, en gruppe på op til 15 medarbejdere, som udfører forskning, koordineret af Det Europæiske System af Centralbankers ledere af forskning.
                           
                        3.   Centralbankerne kan udpege de ansatte og stedfortræderne for disse. Udpegelsen af medarbejdere fra driften, herunder ledere af forskning, som har tilladelse til at tilgå TARGET2-data i overensstemmelse med stk. 2, er underlagt Markedsinfrastrukturrådets (MIB) godkendelse. Udpegelsen af medarbejdere fra overvågning, som har lov til at tilgå TARGET2-data i overensstemmelse med stk. 2, er underlagt Komitéen for Markedsinfrastruktur og Betalingers (MIPC) godkendelse. Samme fremgangsmåder finder anvendelse ved udskiftningen af disse.
                  4.   MIB skal opstille særlige regler, der garanterer fortrolighed af data på transaktionsniveau. Centralbankerne sikrer, at deres særligt udpegede ansatte i henhold til stk. 2 og 3 overholder disse regler. I tilfælde af manglende overholdelse af de særlige regler opstillet af MIB, skal centralbankerne, med forbehold af anvendelsen af andre regler om faglig hæderlighed og fortrolighed for centralbanker, forhindre, at deres udpegede medarbejdere har adgang til og anvender de data, der er henvist til i stk. 1. MIB overvåger overholdelsen af bestemmelserne i dette stykke.
                  5.   Styrelsesrådet kan også beslutte at give andre brugere adgang på grundlag af præcise og foruddefinerede regler. I sådanne tilfælde overvåger MIB deres brug af dataene og særligt deres overholdelse af fortrolighedsreglerne, både som fastsat af MIB og som fastsat i artikel 38 i bilag II til retningslinje ECB/2012/27 (*1).
                  
                     (*1)  Retningslinje ECB/2012/27 af 5. december 2012 om TARGET2 (Trans-European Automated Real-time Gross settlement Express Transfer system) (EUT L 30 af 30.1.2013, s. 1).«"
						
               
            
                  2)
               
               
                  Artikel 2, stk. 1, erstattes af følgende:
                  »1.   TARGET2-Simulatoren oprettes til udførelse af de kvantitative analyser og numeriske simulationer, der er angivet i artikel 1, stk. 1.«
               
            
                  3)
               
               
                  Artikel 3 erstattes af følgende:
                  »Artikel 3
                  1.   MIB udarbejder et arbejdsprogram for driften på mellemlangt sigt, og MIPC fastsætter et arbejdsprogram for overvågning, der skal udføres af de særligt udpegede ansatte i henhold til artikel 1, stk. 2 og 3, ved brug af data på transaktionsniveau.
                  2.   MIB kan beslutte at offentliggøre oplysninger, som stammer fra anvendelse af data på transaktionsniveau, under forudsætning af at det ikke er muligt at identificere deltagerne eller deltagernes kunder.
                  3.   MIB træffer beslutning ved simpelt flertal. Beslutninger truffet af MIB vil kunne prøves af Styrelsesrådet.
                  4.   MIB orienterer Styrelsesrådet regelmæssigt om alle spørgsmål i forbindelse med anvendelsen af denne afgørelse.«
               
            
                  4)
               
               
                  Artikel 4 erstattes af følgende:
                  »Artikel 4
                  Med forbehold af artikel 38, stk. 3, i bilag II til retningslinje ECB/2012/27 koordinerer MIB centralbankernes videregivelse og offentliggørelse af betalingsoplysninger om en deltager eller en deltagers kunder, som bestemt i ovennævnte artikel.«
               
            Artikel 2
      Ikrafttrædelse
      Denne afgørelse træder i kraft dagen efter dens offentliggørelse i Den Europæiske Unions Tidende.
      
         Udfærdiget i Frankfurt am Main, den 22. september 2017.
         
            Mario DRAGHI
            
               Formand for ECB
            
         
      
      
         (1)  Retningslinje ECB/2012/27 af 5. december 2012 om TARGET2 (Trans-European Automated Real-time Gross settlement Express Transfer system) (EUT L 30 af 30.1.2013, s. 1).
      
         (2)  Afgørelse ECB/2010/9 af 29. juli 2010 om adgang til og brug af visse TARGET2-data (EUT L 211 af 12.8.2010, s. 45).